open-index/open-wikipedia-markdown huggingface dataset:
বারখাদ আবদি

**বারখাদ আবদি** একজন সোমালীও আমেরিকান অভিনেতা এবং একই সাথে প্রযোযক। কেপ্টেন ফিলিপস্ চলচ্চিত্রের মাধ্যমে তার পদচারনার সূচনা হয় এবং চলচ্চিত্রটির জন্য তিনি বিভিন্ন চলচ্চিত্র পুরস্কার এ মনোনীত হন। শ্রেষ্ঠ সহযোগী চরিত্র হিসেবে তিনি একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ জয় করেন।
ব্যক্তিগত জীবন
আদবি ১৯৮৫ সালে মগাদিশু তে জন্ম গ্রহণ করেন ,যা সোমালিয়ার বানাদির এ অবস্থিত। ছয় সাত বছর বয়সে সে তার পরিবারের সাথে ইইয়েমেন এ তার বাবার কাছে চলে যান। যিনি পেশায় এক জন শিক্ষক ছিলেন।
১৯৯৯ সালে আবদি তার পরিবারের সাথে MINNEAPOLIS, MINNESOTA তে চলে যান। যেখানে একটি বৃহত সোমালিও বসতি ছিলো। বলা বালাবাহুল্য Minnesota state বিশ্ববিদ্যালয় এর ছাত্র ছিলেন। চলচ্চিত্রে যোগদানে র্পূবে তিনি একটি সপিং মলে তার ভাই এর দোকানে মোবাইল বিক্রেতা ছিলেন।

## পেশা

কেপ্টেন ফিলিপস্ চলচ্চিত্রে তিনি জাহাজ ছিনতাই কারীর ভূমিকায় ছিলেন। যেখানে তিনি ছিনতাই এর নেতৃত্ব প্রদান করেন। সেখানে তিনি আব্দুঅয়ালী মুছা চরিত্রে অভিনয় করেন।  এই চরিত্রের জন্য সাতশো জনের মাঝে আবদি বাছাইকৃত হন। এই চরিত্রে অভিনয় করার জন্য আবদি ৬৫,০০০ ডলার পান। এ ছাড়াও পূর্বে উল্লেখকৃত  একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ  পুরস্কার পান
২০১৪ সালে তিনি ইঊ এস টেলিভিশন শো হাওয়াই-৫ ০ তে অভিনয় করেন। একই সালে তিনি ট্রেইনরেক চলচ্চিত্রতে অভিনয় করেন। এছাড়া ও বিভিন্ন মিঊজিক ভিডিও সহ তিনি CIVAALKA XAATADA  চলচ্চিত্রের প্রযজক ছিলেন।

## মানবপ্রীতি

২০১৩ সালে আবদি ADESO এর দূত হিসাবে এর পরিসেবা প্রদান করেন, যা কিনা মাতেমা জিবরাইল এর একটি এনজীও।

### টেলিভিশন

## তথ্যসূত্র

* "Entertainment Pop". ABCNews.com. Jan 21, 2014.
* "Production Notes". The Walt Disney Company Nordic. Retrieved 19 October 2013.
* Goodyear, Dana (3 March 2014). "The Pictures - Contender". The New Yorker. Retrieved 6 March 2014.
* "Oscar nod for Minneapolis' Barkhad Abdi in 'Captain Phillips'". KARE. Retrieved 16 March 2014.
* Bertram, Colin (12 January 2014). "2014 Golden Globes: Old Guard vs. New". NBC Bay Area. Retrieved 16 March 2014.

## বহিঃসংযোগ

* 
* Barkhad Abdi on ''Conan'', Dec. 17, 2013

বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফ্রো-মার্কিন অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:২১শ শতাব্দীর আফ্রিকান-মার্কিন অভিনেতা
.কিউএ

**.কিউএ** (.qa) হচ্ছে কাতারের ইন্টারনেট কান্ট্রি কোড টপ-লেভেল ডোমেইন।

২০১১ সালের সেপ্টেম্বর মাস থেকে কাতারের সাধারণ জনগণ স্বীকৃত নিবন্ধক মাধ্যমে কাতারের ইন্টারনেট ডোমেইন (.কিউএ) হিসেবে নিবন্ধন করতে পারে। .কিউএ সবার জন্য উন্মুক্ত করার পূর্বে, কিউডিআর একটি বিশেষ সময়কাল ঘোষণা করে যাতে ট্রেডমার্কধারী এবং সরকারি সংগঠনগুলো কাতার ভিত্তিক ডোমেইন নামের জন্য রেজিস্ট্রেশন করতে পারে। 

বর্তমানে ডোমেইন নাম দেয়ার জন্য কিউডিআর এর অনুমতি প্রাপ্ত ১২ টি নিবন্ধক প্রতিষ্ঠান আছে। নিবন্ধক প্রতিষ্ঠান গুলো হচ্ছে কিউটেল, ডব্লিউ৩ ইনফোটেক, আইপি মিরর, অ্যাসকিও, মার্কমনিটর, মারাকিয়া.কম, ইপিএজি ডোমেইন সার্ভিস, সেফনেম, সিপিএস-ডেটেন্সিস্টেম, ডোমেইনমনোস্টার এবং ইন্টারনেটএক্স। 

.

## .qa

### দ্বিতীয়-স্তররে ডোমেইন
* **.কম.কিউএ** – বাণিজ্যিক প্রতিষ্ঠান; নিবন্ধিত ট্রেডমার্ক সুরক্ষা।
* **.এডু.কিউএ** – অনুমতি প্রাপ্ত কাতারের বিভিন্ন উচ্চ শিক্ষা প্রতিষ্ঠান
* **.এসসিএইচ.কিউএ** – অনুমতি প্রাপ্ত কাতারের বিভিন্ন সরকারি বেসরকারি বিদ্যালয়।
* **.জিওভি.কিউএ** – সরকারি প্রতিষ্ঠান। 
* **.এমআইএল.কিউএ** – প্রতিরক্ষা মন্ত্রণালয়
* **.নেট.কিউএ** – তথ্য যোগাযোগের জন্য অনুমতিপ্রাপ্ত নেটওয়ার্ক 
* **.অর্গ.কিউএ** – লাভজনক প্রতিষ্ঠান

## তথ্যসূত্র

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:কাতারের টেলিযোগাযোগ ব্যবস্থা
বিষয়শ্রেণী:কাতারে ইন্টারনেট
বিষয়শ্রেণী:১৯৯৬-এ কম্পিউটার সম্পর্কিত প্রবর্তন
গুমানি নদী

**গুমানি নদী** বাংলাদেশের উত্তর অংশে প্রবাহিত একটি নদী। এই নদীর দৈর্ঘ্য ২৫ কিলোমিটার, প্রস্থ ৬৫ মিটার, গভীরতা ৫ মিটার। নদী অববাহিকার আয়তন ১০০ বর্গকিলোমিটার। এই নদীর প্রবাহের ধরন মৌসুমি প্রকৃতির। কম প্রবাহের মাস মার্চ। তবে উৎসমুখ রেগুলেটর দ্বারা বন্ধ হয়ে আছে বলে প্রবাহ থাকে না। আগস্টে বেশি প্রবাহ থাকে। তখন পানির গভীরতা হয় ৫ মিটার। মার্চে পানির গভীরতা এক মিটারে কমে আসে। জোয়ার-ভাটার প্রভাব নেই এই নদীতে।

## গুমানি নদীর প্রবাহ

গুমানি নদী আত্রাই নদীর একটি শাখা নদী। আত্রাই নদী কাছিকাটা বন্দরের নিকট হইতে গুমাণী নামধারণ করে নূরনগরের নিকট বড়ালের সঙ্গে মিলিত হয়ে মির্জাপুর, কলকতি, নৌবাড়িয়া, চরভাঙ্গুড়া, কৈডাঙ্গা, বেতুয়ান, পুরন্দরপুর, লক্ষ্মীকোল, বাঙ্গাবাড়িয়া, আড়কান্দি হয়ে সোনাহারা ত্রি-মোহনায় বড়ালের সঙ্গে মিলিত হয়েছে। অর্থাৎ গুমাণী কাছিকাটা থেকে উৎপন্ন হয়ে সোনাহারা এসে বড়াল নামধারণ করে হুরাসাগরে পতিত হয়েছে।

## উৎপত্তি
পাবনা জেলার চাটমোহর উপজেলার আত্রাই নদী হতে উৎপত্তি হয়ে এই জেলারই ফরিদপুর উপজেলাতে বড়াল নদীতে মিলিত হয়েছে। প্রবাহ পথে নদীটি ভাঙ্গুরা উপজেলার মধ্য দিয়ে গেছে। চাঁচকৈড় সীমানায় গুড় নদীর সাথে মিলিত হয়েছে। এরপর মিলিত স্রোতধারা গুমানা বা গুমানি নামে বামনকোলা, বরদানগর হয়ে বড়াল নদীতে মিলেছে।

## তথ্যসূত্র

বিষয়শ্রেণী:পাবনা জেলার নদী
বিষয়শ্রেণী:বাংলাদেশের নদী
রঙ্গীত নদী

থাম্ব|সিকিমে রঙ্গীত নদী

**রঙ্গীত নদী** (দেবনাগরী: रंगीत) সিকিমের দক্ষিণ অংশ এবং কালিম্পং জেলায় প্রবাহিত একটি নদী। এটি তিস্তা নদীর একটি উপনদী। রঙ্গীত নদী পশ্চিম সিক্কিম জেলার হিমালয় অংশে উৎপত্তি লাভ করেছে। নদীটি জোরেথাং, পেল্লিং এবং  লেগশিপ শহরগুলির নিকট দিয়ে প্রবাহিত হয়েছে। শেষের কয়েক কিলোমিটারে এটি তিস্তার সঙ্গে মিশেছে, যাকে ত্রিবেণী বলা হয়, এবং ত্রিবেণী একটি জনপ্রিয় বনভোজনের জায়গা।

## তথ্যসূত্র

## বহিঃসংযোগ
 

বিষয়শ্রেণী:পশ্চিমবঙ্গের নদী
ঘাঘট নদী

**ঘাঘট নদী** বা **ঘাঘট নদ** বাংলাদেশের উত্তর অংশে প্রবাহিত একটি নদী। এটি বাংলাদেশের রংপুর বিভাগ ও রাজশাহী বিভাগের নদী। নদীটির দৈর্ঘ্য ২৩৬ কিলোমিটার। এর পানিপ্রবাহমাত্রা অবস্থাভেদে ৫০ থেকে ২৫০০ কিউসেক।

## ব্যুৎপত্তি
ঘাঘট নদী নীলফামারী জেলার জলঢাকা উপজেলার আবলিখানা নামক বিল থেকে উৎপত্তি লাভ করেছে। উত্তর থেকে দক্ষিণ-পূর্ব দিকে নদীটি সর্পিল গতিতে গাইবান্ধা শহরের মধ্য দিয়ে প্রবাহিত হয়ে ফুলছড়ি ঘাট থেকে কয়েক কিলোমিটার উত্তরে ব্রহ্মপুত্র নদের সাথে মিলিত হয়েছে।

## পরিবেশ বিপর্যয়
ঘাঘট নদ থেকে স্থানীয়ভাবে রংপুর অঞ্চলে পানিপ্রবাহ বাধাগ্রস্ত করে মাটি কাটা হয় এবং বালু তোলা হয়। মাটি-বালু কাটার কারণে বর্ষার পানি ঘোরপাক খায়, নদএর পাড় ভেঙ্গে যায়, এলাকার কৃষকের জমি নদে মিশে যায়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নীলফামারী জেলার নদী
বিষয়শ্রেণী:গাইবান্ধা জেলার নদী
সাবেক সোভিয়েত প্রজাতন্ত্র

**সাবেক সোভিয়েত প্রজাতন্ত্র**গুলি; (), হল ১৯৯১ সালে সোভিয়েত ইউনিয়নের পতনের পর,  সোভিয়েত ইউনিয়ন থেকে নির্গত ১৫টি স্বাধীন রাষ্ট্র। ফলে রাশিয়া আন্তর্জাতিকভাবে সোভিয়েত ইউনিয়নের উত্তরাধিকারী রাষ্ট্র হিসেবে স্বীকৃত হল।

১১ই মার্চ ১৯৯০ সালে লিথুয়ানিয়া প্রথম নিজের স্বাধীনতা ঘোষণা করে, সঙ্গে ইস্তোনিয়া ও লাতভিয়াও ১৯৯১ সালের আগস্ট মাসে নিজের স্বাধীনতা ঘোষণা করে। অবশিষ্ট ১২টি প্রজাতন্ত্রগুলিও পরবর্তীকালে সোভিয়েত ইউনিয়নের পতনে, ইউনিয়ন থেকে বিচ্ছিন্ন হয়ে ফলে স্বতন্ত্র রাষ্ট্র হিসেবে ভেঙে নির্গত ও প্রতিষ্ঠিত করা হয়। বর্তমানে প্রায় ১২টি সাবেক সোভিয়েত প্রজাতন্ত্র এখন স্বাধীন রাষ্ট্রের রাষ্ট্রমণ্ডলের সদস্য।

350px|thumb|right|সাবেক সোভিয়েত প্রজাতন্ত্রগুলিঃ

## ১৫টি সাবেক সোভিয়েত প্রজাতন্ত্র

## তথ্যসূত্র

## আরো দেখুন
*সোভিয়েত ইউনিয়ন

বিষয়শ্রেণী:সোভিয়েত ইউনিয়ন
বিষয়শ্রেণী:সাবেক সোভিয়েত প্রজাতন্ত্র
বিষয়শ্রেণী:সোভিয়েত ইউনিয়নের পতন
বিষয়শ্রেণী:এশিয়ার প্রাক্তন রাষ্ট্র
বিষয়শ্রেণী:ইউরোপের প্রাক্তন রাষ্ট্র
বিষয়শ্রেণী:সোভিয়েত ইউনিয়নে ১৯৯০-এর দশক
বিষয়শ্রেণী:সোভিয়েত ইউনিয়নের রাজনীতি
বিষয়শ্রেণী:মধ্য এশিয়া
বিষয়শ্রেণী:পূর্ব ইউরোপ
বিষয়শ্রেণী:উত্তর এশিয়া
বিষয়শ্রেণী:উত্তর ইউরোপ
বিষয়শ্রেণী:পশ্চিম এশিয়া
বিষয়শ্রেণী:ইউরেশিয়া
বিষয়শ্রেণী:দেশ
বরাক নদী

**বরাক নদী** হচ্ছে ভারতের আসাম রাজ্যের কাছাড় জেলায় সুরমা নদী ও কুশিয়ারা নদীর উজান প্রবাহপথের নাম। এই নদীটি প্রায়  লম্বা এবং ভারতের নাগাল্যান্ড, মণিপুর, মিজোরাম এবং আসামের মধ্যে গিয়ে বাংলাদেশ হয়ে বঙ্গোপসাগরে পড়েছে। বরাক নদী হচ্ছে দক্ষিণ আসমের একটি প্রধান নদী এবং **[[সুরমা-মেঘনা নদী ব্যবস্থা|সুরমা-মেঘনা নদী ব্যবস্থার]]** অংশ। এই নদীর উৎপত্তি হয়েছে মণিপুর রাজ্যের পাহাড়ে। বদরপুরের কাছে এটি সুরমা ও কুশিয়ারা নামে দুটি শাখায় বিভক্ত হয়ে বাংলাদেশের সিলেটের সমভূমিতে এসে দুটি শাখায় আবার মিলিত হয়ে মেঘনা নামে প্রবাহিত হয়েছে। এই মিলিত ধারা সাধারণভাবে বরাক নদী হলেও স্থানভেদে এটি কালনী, ভেড়ামোহনা, বলেশ্বর ও মেঘনা নামে পরিচিত।
এটিকে ভারতের অভ্যন্তরীণ নৌপথ হিসাবে ব্যবহার করার জন্য তৈরি করা হচ্ছে। এরব অববাহিকা প্রায়  জায়গা জুড়ে রয়েছে। বারাকের অববাহিকা অঞ্চলে প্রচুর পরিমাণে উদ্ভিদ ও প্রাণীর উপস্থিতি লক্ষ্য করা যায়।

## গতিপথ
ভারতের মণিপুর রাজ্যের লিয়াই কুলেন গ্রাম এই নদীর উৎপত্তি। এখানে স্থানীয় জনসংখ্যার অধিকাংশই পাউমানি নাগা উপজাতি। এখানে নদীটি ভৌরী নামে পরিচিত। এর উৎসের কাছে, নদীতে অনেক ঝরনার জল এসে পড়ে, যার মধ্যে আছে গুমতি, হাওড়া, কগনি, সেনাই বুড়ি, হরি মঙ্গল, কাকরাই, কুরুলিয়া, বালুঝুরি, শোনাইছড়ি ও দুরদুরিয়া। এটি মণিপুরের মধ্যে দিয়ে পশ্চিমে প্রবাহিত হয়ে নাগাল্যান্ডে ঢোকে, এবং তারপর দক্ষিণ পশ্চিমে প্রবাহিত হয়ে আসাম রাজ্যে ঢোকে। এখান থেকে এটি বাংলাদেশের দিকে চলে যায় এবং ভাঙ্গা বাজার দিয়ে বাংলাদেশে প্রবেশ করে।

নাগাল্যান্ড রাজ্যে, বরাক দক্ষিণপূর্ব দিকে প্রবাহিত হয়ে দক্ষিণ প্রবাহিত ঝরনার সাথে মিশে দ্রুত দক্ষিণমুখী হয় এবং আসাম ও মণিপুরে প্রবাহিত হয়ে, পশ্চিমমুখী হয়ে চান্ডেল জেলার কাছ দিয়ে সুন্দরবনের গাঙ্গেয় ব-দ্বীপে প্রবেশ করে বঙ্গোপসাগরে গয়ে পড়ে। জলজ জীব বৈচিত্র্যের পরিপ্রেক্ষিতে বরাক বিশ্বের সবচেয়ে সমৃদ্ধ নদীগুলির মধ্যে অন্যতম, এখানে নিওন টেট্রা সহ ২,০০০ প্রজাতির মাছ আছে। অন্যান্য প্রাণীগুলির মধ্যে আছে বরাক নদীর কুমির, বা সিয়ামিজ কুমির (একটি বিরল এবং বিপন্ন প্রজাতির কুমির), **শুশু** ডলফিন, মসৃণ চামড়ার ভোঁদড়, এবং কালো মকর বা এক ধরনের কুমির। বারাকের প্রধান উপনদীগুলি সবাই ভারতে এবং সেগুলি হল জিরি, লায়ং, লঙ্গাই, মধুরা, তুইরিয়াল, রুকনি এবং কাটাখাল। বরাক নদীতে টিপাইমুখ প্রকল্পের কাজ চলছে। এর উৎস থেকে শুরু করে, নাগাল্যান্ড সীমান্তে সুরমা নদী ও বরাক নদীতে বিভক্ত হওয়া পর্যন্ত, বরাক নদী  লম্বা। নদীর সম্পূর্ণ উপত্যকা বন্যপ্রাণীতে অত্যন্ত সমৃদ্ধ, এর মধ্যে আছে : ১. ভারজী অরণ্য (অতিবৃষ্টি অরণ্য), ২. লস লামজাও (প্লাবিত তৃণভূমি এবং সাভানা), ৩. বিশাল বদ্বীপ অ্যাভৌরিতে টাইডাল (ম্যানগ্রোভ) অরণ্য, ৪. উদ্ভিদ ও গাছপালা (ভারতে ও পশ্চিম কম্বোডিয়ার উপরিভাগ সমতল মালভূমিতে), ৫. বিশাল গ্রীষ্মপ্রধান জলাভূমির অরণ্য।

## আরও দেখুন

* ভারতের নদীর তালিকা
* বাংলাদেশের নদীর তালিকা

## তথ্যসূত্র

## বহিঃসংযোগ
* 

বিষয়শ্রেণী:আসামের নদী
বিষয়শ্রেণী:মিজোরামের নদী
বিষয়শ্রেণী:বাংলাদেশের নদী
বিষয়শ্রেণী:ভারতের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বাংলাদেশ–ভারত সীমান্ত
বিষয়শ্রেণী:আন্তঃসীমান্ত নদী
মনু নদী

**মনু নদী** একটি ভারত-বাংলাদেশ আন্তঃসীমান্ত নদী। এটি ভারতের ত্রিপুরা রাজ্যের সখানটাং পর্বতের কাহোসিব চুরার নিচে উৎপত্তি লাভ করে ও উত্তর-পূর্ব দিকে কুমারঘাট ও কৈলাসহরের মধ্য দিয়ে প্রবাহিত হয়ে বাংলাদেশে প্রবেশ করেছে। বাংলাদেশে এটি মৌলভীবাজার জেলার মধ্য দিয়ে সিলেট সমভূমিতে চলে গিয়েছে, পরবর্তীতে ধোলাই নদী এটির সাথে সাথে মিলিত হয়ে উত্তর-পশ্চিম দিকে প্রবাহিত হয়েছে এবং কুশিয়ারা মনুমুখে গিয়ে মিশেছে। এটি ১৬৭  কিলোমিটার দীর্ঘ, যা ত্রিপুরার দীর্ঘতম নদী। এটি মনু শহরের কাছে অবস্থিত।

## কিংবদন্তি
কথিত আছে হিন্দুশাস্ত্রকার মনু এ নদীর তীরে শিবপুজা করতো ব'লে এ নদীর নাম হয়েছে মনু। নদীটির উপর ২০০ মিটার প্রস্থের একটি রেলসেতু রয়েছে। নদীটির অববাহিকার আয়তন ৫০০ বর্গকিলোমিটার। নদীটির জলপ্রবাহ সারাবছরই থাকে।

## ব্যুৎপত্তি
মনু নদী ভারতের ত্রিপুরা রাজ্যের পাহাড়ি এলাকা থেকে উৎপত্তি লাভ করে মৌলভীবাজার জেলার কুলাউড়া উপজেলার শরীফপুর ইউনিয়নের মধ্য দিয়ে বাংলাদেশে প্রবেশ করেছে। পরে জেলার বিভিন্ন স্থান দিয়ে প্রবাহিত হয়ে কুশিয়ারা নদীতে পতিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ত্রিপুরার নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:মৌলভীবাজার জেলার নদী
বিষয়শ্রেণী:সিলেট জেলার নদী
বিষয়শ্রেণী:কুলাউড়া উপজেলা
বিষয়শ্রেণী:বালাগঞ্জ উপজেলা
বিষয়শ্রেণী:বাংলাদেশের নদী
বিষয়শ্রেণী:মৌলভীবাজার জেলা
বিষয়শ্রেণী:সিলেট বিভাগের নদী
ধনু নদী

**ধনু নদী** বাংলাদেশের উত্তর-পূর্বাঞ্চলের সুনামগঞ্জ, নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৯০  কিলোমিটার, গড় প্রস্থ ২২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৮।

## অন্যান্য তথ্য
ধনু নদীর গভীরতা ৮ মিটার। নদী অববাহিকার আয়তন ৭০০ বর্গকিলোমিটার। নদীটির পানিপ্রবাহ সারাবছরই থাকে। তবে ফেব্রুয়ারি মার্চে তা কমে যায়॥ বর্ষা মৌসুমে জুলাই-আগস্টে পানিপ্রবাহ বেড়ে যায়। জোয়ার-ভাটার প্রভাবমুক্ত হলেও বন্যায় নদীটি প্লাবিত হয়।

## উৎপত্তি
ধনু নদী সুনামগঞ্জ জেলার জামালগঞ্জ উপজেলায় প্রবাহিত বাউলাই বা বালু নদী হতে উৎপন্ন হয়ে কিশোরগঞ্জ জেলার বাজিতপুর উপজেলায় মেঘনা নদীতে মিশেছে। নদীটির প্রবাহপথে মোহনগঞ্জ, খালিয়াজুড়ি, ইটনা, মিঠামইন, অষ্টগ্রাম, নিকলী, বাজিতপুর, ভৈরব ও কুলিয়ারচর উপজেলা রয়েছে। নদীতীরের উল্লেখযোগ্য শহর হচ্ছে খালিয়াজুড়ি  ইটনা, মিঠামইন।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:নেত্রকোণা জেলার নদী
বিষয়শ্রেণী:কিশোরগঞ্জ জেলার নদী
বিষয়শ্রেণী:বাংলাদেশের নদী
বিষয়শ্রেণী:সিলেট বিভাগের নদী
লঙ্গাই নদী

**লঙ্গাই নদী** ভারতের ত্রিপুরা ও আসাম রাজ্যের  একটি নদী। এটি মুলত বরাক নদীর উপনদী। এর উৎপত্তি ত্রিপুরার জাম্পুই পাহাড়ে। সেখান থেকে প্রবাহিত হয়ে করিমগঞ্জ জেলায় এসেছে। পরে এটি বাংলাদেশে প্রবেশ করেছে, এবং সবশেষে হাকালুকি হাওর-এ মিশেছে।

## তথ্যসূত্র

বিষয়শ্রেণী:ভারতের নদী
বিষয়শ্রেণী:আসামের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বাংলাদেশের নদী
বিষয়শ্রেণী:ত্রিপুরার নদী
বিষয়শ্রেণী:সিলেট বিভাগের নদী
বিগ বস

**বিগ বস** হলো একটি ভারতীয় আপাতবাস্তব টেলিভিশন অনুষ্ঠান, যেটি কালার্স টিভি সম্প্রচারিত হয়। এটি নেদারল্যান্ডসের এন্ডেমলের বিগ ব্রাদারের পদ্ধতি অনুসরণ করে নির্মিত। ১১ বছরের সম্প্রচারের মধ্যে **বিগ বস** ১০টি মৌসুম এবং ১টি স্পিন-অফ সংস্করণ সম্পন্ন করেছে। এটি বর্তমানে ভারতের অন্যতম জনপ্রিয় নন ফিকশন টেলিভিশন অনুষ্ঠান। ২০১৮ সালের ১৫ই সেপ্টেম্বর বিগ বসের ১২তম আসর শুরু হবে।

## ধারণা
বিগ বস হলো একটি রিয়্যালিটি অনুষ্ঠান যেটির ধারণা মূলত জন দে মোল তৈরি করেছেন যা সর্বপ্রথম নেদারল্যান্ডসের বিগ ব্রাদারে প্রয়োগ করা হয়েছে। একটি নির্দিষ্ট সংখ্যক প্রতিযোগী (যারা "বাসিন্দা" হিসেবে পরিচিত) একটি বিশেষভাবে নির্মিত ঘরে এবং পৃথিবীর মানুষ হতে যোগাযোগ বিচ্ছিন্ন করে আলাদা বসবাস করে। প্রত্যেক সপ্তাহে, ঘর হতে উচ্ছন্ন হওয়ার জন্য তাদের মধ্য থেকে ২ জন বাসিন্দাদের মনোনীত করে, এবং উক্ত মনোনীত বাসিন্দাদের মধ্য হতে যে বাসিন্দা জনগণের সবচেয়ে কম ভোট পায়, সে ঘর থেকে উচ্ছন্ন হয়। যাহোক, বিগ ব্রাদারের ভারতীয় সংস্করণ বিগ বসে মনোনয়ন প্রক্রিয়ায় ব্যতিক্রম রয়েছে। চূড়ান্ত সপ্তাহে, মাত্র তিনজন প্রতিযোগী অবশিষ্ট থাকে, যাদের মধ্য হতে জনগণের ভোটে যে সবচেয়ে বেশি ভোট পায় সে বিজয়ী হয়। বিগ বসে কিছু ব্যতিক্রম ছাড়া সাধারণত সেলিব্রিটি প্রতিযোগী প্রবেশ করে, মাঝে মাঝে অডিশনের মাধ্যমে নন-সেলিব্রিটি প্রতিযোগীদের নির্ধারণ করা হয়। ঘরের বাসিন্দাদের ওপর "বিগ বস" নামধারী একজন রহস্যময় ব্যক্তি নজর রাখে, যিনি শুধুমাত্র তার কণ্ঠ নির্দেশের মাধ্যমে পুরো ঘরটি পরিচালনা করেন।

### বিগ বসের ঘর (বিগবস হাউজ)
বিগ বসের ঘর প্রত্যেকটি পর্বের জন্য তৈরী করা হয়। এর আগে এই ঘরটি মহারাষ্ট্রের পুনে জেলার পর্যটন এলাকা লোনাভলা নামক জায়গায় তৈরী হয়েছিল, যাইহোক ৫ম পর্বে বিগ বসের ঘর তৈরী হয়েছিল ভারতের কাজরাটে অবস্থিত এনডি স্টুডিওতে।  বিগ বসের ঘরটি ভাল এবং উন্নতমানের সজ্জিত। ঘরটিতে সব ধরনের আধুনিক সুযোগ রয়েছে, কিন্তু এই ঘরটিতে একটি অথবা দুটি বেডরুম এবং চারটি টয়লেট-গোসলখানা থাকে। বাড়ির একটি বাগান, পুল, কার্যকলাপ এলাকা এবং জিম দ্বারা বেষ্টিত। একটি কনফারেন্স রুমও রয়েছে, যেখানে প্রতিযোগীরা যে কোন ধরনের কথোপকথনের এবং মনোনয়ন প্রক্রিয়ার জন্য বিগ বস ডেকে থাকে। 

বিগ বসের ঘরটিতে কোন টিভি, টেলিফোন, ইন্টারনেট, ঘড়ি, কলম এবং খাতা থাকে না। 

## বিগ বস -এর উপস্থাপক
২০০৬ সাল থেকে এখন পর্যন্ত ৬জন উপস্থাপক বিগ বস উপস্থাপনা করছেন। তার ভিতর ২০০৬ সালে আরশাদ ওয়ার্সী, ২০০৮ সালে শিল্পা শেট্টি, ২০০৯ সালে অমিতাভ বচ্চন, ২০১১ সালে সঞ্জয় দত্ত এবং ২০১৫ সালে ফারাহ খান অনুষ্ঠানটির উপস্থাপনা করেছেন।  কিন্তু একমাত্র বলিউড অভিনেতা সালমান খান যিনি ২০১০ সাল থেকে এখন পর্যন্ত উপস্থাপক হিসাবে দায়িত্ব পালন করছেন। 

**বিগ বস** বা **বিগ বস** উল্লেখ করতে পারে:
## তথ্যসূত্র

## বহিঃসংযোগ

বিষয়শ্রেণী:টেলিভিশন অনুষ্ঠান
বিষয়শ্রেণী:কালার্স টিভির মৌলিক অনুষ্ঠান
বিষয়শ্রেণী:২০০৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
বিষয়শ্রেণী:২০১০-এর দশকের ভারতীয় টেলিভিশন ধারাবাহিক
মাথাভাঙ্গা নদী

**মাথাভাঙ্গা নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের কুষ্টিয়া, মেহেরপুর ও চুয়াডাঙ্গা জেলার মধ্য দিয়ে প্রবাহিত হয়েছে। এই নদীটির দৈর্ঘ্য ১২১ কিলোমিটার, প্রস্থ ২৯ মিটার এবং দর্শনার নিকট গভীরতা ১০ মিটার। নদী অববাহিকার আয়তন ৫০০ বর্গকিলোমিটার। সাধারণত এই নদীর তীর উপচে পার্শ্ববর্তী অঞ্চলে বন্যা হয় না। নদীটি জোয়ার-ভাটার প্রভাবমুক্ত। বাংলাদেশ পানি উন্নয়ন বোর্ড (পাউবো) কর্তৃক মাথাভাঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৬।

## ব্যুৎপত্তি
মাথাভাঙ্গা নদীর উৎপত্তি মুর্শিদাবাদ জেলার জলঙ্গির উৎস থেকে আনুমানিক ১৬ কিলোমিটার পূর্ব-দক্ষিণে বাংলাদেশের কুষ্টিয়া জেলার মহিষকুন্ডি গ্রামের পদ্মা নদী অংশ হতে। 
থাম্ব|মাথাভাঙ্গা নদীর উৎসমুখ(প্রবাহিত নদীটি পদ্মা এবং শুকিয়ে যাওয়া নদীটি মাথাভাঙ্গা)

## প্রবাহ
মাথাভাঙ্গা নদীটি উৎপত্তিস্থল থেকে কুষ্টিয়া ও মেহেরপুর জেলা পেরিয়ে চুয়াডাঙ্গা জেলার দামুড়হুদা উপজেলার হাওলি ইউনিয়ন পর্যন্ত প্রবাহিত হয়ে ইছামতি-কালিন্দী নদীতে নিপতিত হয়েছে। বর্তমানে নদীটি জোয়ার ভাটার প্রভাবমুক্ত।

## আরও দেখুন
* পশ্চিমবঙ্গের নদীর তালিকা
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:চুয়াডাঙ্গা জেলার নদী
বিষয়শ্রেণী:কুষ্টিয়া জেলার নদী
বিষয়শ্রেণী:মেহেরপুর জেলার নদী
বিষয়শ্রেণী:দৌলতপুর উপজেলা, কুষ্টিয়া
বিষয়শ্রেণী:আলমডাঙ্গা উপজেলা
বিষয়শ্রেণী:বাংলাদেশের নদী
পূর্ব সুমাত্রা

**পূর্ব সুমাত্রা রাষ্ট্র** (*নেগারা সুমাতেরা তিমুর*) ১৯৪৭ খ্রিষ্টাব্দের জুলাই মাসে উত্তর সুমাত্রায় ইন্দোনেশিয়া প্রজাতন্ত্রের বিরুদ্ধে নেদারল্যান্ডের আক্রমণের পর স্থাপিত হয়। ১৯৪৯ খ্রিষ্টাব্দে ইন্দোনেশীয় জাতীয় বিপ্লব সমাপ্তকারী শান্তি আলোচনার অংশ হিসেবে পূর্ব সুমাত্রা ইন্দোনেশিয়া যুক্তরাষ্ট্রের অংশ হয়। প্রজাতন্ত্রও এই যুক্তরাষ্ট্রের অংশ ছিল। ১৯৫০ খ্রিষ্টাব্দের আগস্টে পূর্ব সুমাত্রা চূড়ান্তভাবে উত্তর সুমাত্রার অংশ হিসেবে প্রজাতন্ত্রের অংশ হয়।

## ইতিহাস
অর্থনৈতিক ও রাজনৈতিক কারণে ডাচরা সুমাত্রা ও এর পূর্বাঞ্চলে পুনরায় ঔপনিবেশিক শাসন স্থাপন করতে চেয়েছিল। ১৯৪২ খ্রিষ্টাব্দে ডাচ ইস্ট ইন্ডিজে জাপানের আক্রমণের পূর্বেই এই অঞ্চল উর্বর চাষাবাদ ও তেল ক্ষেত্র ছিল। যুদ্ধপূর্ববর্তী ডাচরা স্থানীয় মালয়ী সুলতানদের সাথে শাসন পরিচালনা করত এবং তারা এখানকার প্রাকৃতিক সম্পদ পাশ্চাত্য পুজির জন্য সহজলভ্য করে তোলে। ১৯৩০ এর দশক নাগাদ এসব চাষাবাদ ক্ষেত্রের কর্মী এবং মেদানের শহুরে মধ্যবিত্তদের অধিকাংশ সুমাত্রা ও জাভার অন্যান্য স্থান থেকে এসেছিল। অন্যদিকে জাতিগত সংখ্যালঘু যেমন মালয়ী, সিমালুনগুন ও অভিবাসী চীনারা ঔপনিবেশিক ব্যবস্থায় বিশেষ অবস্থান লাভ করত।

জাপানিদের আত্মসমর্পণ এবং ১৯৪৫ খ্রিষ্টাব্দের আগস্টে সূকর্ণ ও মুহাম্মদ হাত্তা কর্তৃক ইন্দোনেশিয়ার স্বাধীনতা ঘোষণার পর নবগঠিত ইন্দোনেশিয়া প্রজাতন্ত্র পূর্ব সুমাত্রায় কার্যালয় স্থাপন শুরু করে। তবে প্রজাতন্ত্রের কর্মকর্তারা স্বাধীনতাপন্থি তরুণদের (*পেমুদা*) উপর বেশি নিয়ন্ত্রণ স্থাপন করতে পারেননি। বিশ্বযুদ্ধের সময় তারা জাপানিদের কাছ থেকে অস্ত্রের প্রশিক্ষণ লাভ করেছিল। প্রজাতন্ত্রের রাজনীতিবিদদের কর্মকাণ্ডে অসন্তুষ্ট হয়ে তারা ১৯৪৬ খ্রিষ্টাব্দের মার্চে "সামাজিক বিপ্লব" শুরু করে। বিপ্লবের সময় মালয়ী ও সিমালুনগুন অভিজাতদের হত্যা করা হয়, প্রাক্তন সালতানাতগুলোকে উৎখাত করা হয় এবং ধনী ব্যবসায়ীদের দোকান ও গুদামগুলো লুট করা হয়। একবছর পরে আক্রমণকারী ডাচরা দেখতে পায় যে তারা এসকল গোষ্ঠীর উপর নির্ভর করে পূর্ব সুমাত্রায় নতুন সরকার স্থাপন করতে পারে যাতে প্রজাতন্ত্রের সাথে প্রতিযোগিতা করা যায়।

ডাচ অভিযানের পর পূর্ব সুমাত্রার স্বায়ত্তশাসন দাবির জন্য গঠিত কমিটির তেরজন সদস্যের মধ্যে বারোজন ছিলেন মালয়ী বা সিমালুনগুন বংশোদ্ভূত। পূর্ব সুমাত্রার প্রথম ও একমাত্র রাষ্ট্রপ্রধান ছিলেন ড. টেনকু মনসুর। তিনি ব্যক্তিজীবনে আশানের সাবেক সুলতান ও যুদ্ধপূর্ব মালয়ী সংগঠন *পেরসাতুয়ান সুমাতেরা তিমুর* (পূর্ব সুমাত্রা এসোসিয়েশন) এর প্রধানের চাচা ছিলেন। নতুন সরকার এই অঞ্চলের ঐতিহ্যবাহী সালতানাতকে পুনপ্রতিষ্ঠিত করার চেষ্টা করেনি। এছাড়া ডাচদের চাপ সত্ত্বেও সরকার কোনো নির্বাচন বা অন্যান্য জাতিগোষ্ঠীকে প্রশাসনে গ্রহণ করার পদক্ষেপ নেয়নি।

১৯৪৯ খ্রিষ্টাব্দে ডাচ-ইন্দোনেশীয় গোল টেবিল সম্মেলন শেষ হওয়ার পর ডাচরা পূর্ব সুমাত্রা থেকে তাদের সামরিক সমর্থন প্রত্যাহার করে। এরপর স্থানীয় কর্তৃপক্ষ দুর্বল হয়ে পড়ে। ১৯৫০ খ্রিষ্টাব্দের মে মাসে ড. মনসুর ও মুহাম্মদ হাত্তা পূর্ব সুমাত্রাকে ইন্দোনেশিয়া প্রজাতন্ত্রের অংশ করার জন্য আলোচনায় বসেন। ১৯৫০ খ্রিষ্টাব্দের ১৫ আগস্ট পূর্ব সুমাত্রা তাপানুলির অংশ হিসেবে উত্তর সুমাত্রার অংশ হয়।

## আরও দেখুন

*ইন্দোনেশিয়ার ইতিহাস
*ইন্দোনেশীয় জাতীয় বিপ্লব
*ইন্দোনেশীয় অঞ্চল

## তথ্যসূত্র

*
*
*
*
*

বিষয়শ্রেণী:১৯৫০-এ বিলুপ্ত
বিষয়শ্রেণী:ইন্দোনেশীয় জাতীয় বিপ্লব
বিষয়শ্রেণী:১৯৪৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৫০-এ প্রতিষ্ঠিত রাষ্ট্র ও অঞ্চল
পাগলা নদী

**পাগলা নদী**  বাংলাদেশ-ভারতের একটি আন্তঃসীমান্ত নদী।। নদীটির দৈর্ঘ্য ৪৩ কিলোমিটার, প্রস্থ ৯০ মিটার এবং গভীরতা ৪.৫ মিটার যা কানসাট এলাকায় পরিমাপকৃত। বাংলাদেশ পানি উন্নয়ন বোর্ড বা "পাউবো" কর্তৃক পাগলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৯।

## প্রবাহ
ভারত হতে উৎপন্ন হয়ে নদীটি বাংলাদেশের উত্তরাংশের চাঁপাইনবাবগঞ্জ জেলার শিবগঞ্জ উপজেলার  সীমান্ত দিয়ে বাংলাদেশে প্রবেশ করেছে। গঙ্গার পূর্ব দক্ষিণ অঞ্চল থেকে বেরিয়ে ভারতের পশ্চিমবঙ্গের মালদহ জেলার কালিয়াচক ও মহদিপুরের পাশ দিয়ে বয়ে গিয়ে বাংলাদেশের ভেতরে মহানন্দা নদীর সঙ্গে মিলিত হয়েছে।

## আরও দেখুন
* পশ্চিমবঙ্গের নদীর তালিকা
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:চাঁপাইনবাবগঞ্জ জেলার নদী
ডাহুক নদী

**ডাহুক নদী** বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার এবং ভারতের পশ্চিমবঙ্গের উত্তর দিনাজপুর ও জলপাইগুড়ি জেলার এবং বিহারের কিশানগঞ্জ জেলার একটি নদী। নদীটির দৈর্ঘ্য ১৫০ কিলোমিটার (আনুমানিক), গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাহুক নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৯। নদীটির দৈর্ঘ্য বাংলাদেশ অংশে ১০ কিলোমিটার। এই নদীতে প্রচুর নুড়িপাথর, উন্নতমানের বালি ও কাঁচবালি পাওয়া যায়। ব্রিটিশ শাসনামলে এই নদীটি কিছুদিনের মতো বোদা থানা ও উত্তর দিনাজপুর জেলার সীমানা নির্ধারণের কাজ করেছিলো।

## প্রবাহ
ডাহুক নদী জলপাইগুড়ি এলাকা থেকে এসে পঞ্চগড়ের তেতুলিয়া উপজেলার রওশনপুর গ্রামের পাশ দিয়ে বাংলাদেশে প্রবেশ করেছে। মাত্র ১০ কিলোমিটার প্রবাহিত হবার পর মাঝিপাড়া ক্যাম্পের দক্ষিণ দিক দিয়ে পুনরায় ভারতবর্ষের পশ্চিমবঙ্গের উত্তর দিনাজপুরে প্রবেশ করেছে। এরপর উত্তর দিনাজপুর থেকে বিহারের কিশনগঞ্জ জেলায় মহানন্দা নদীতে মিশে গেছে। এই নদী বিহারে ডোঙ্ক নদী নামেও পরিচিত। মহানন্দা নদীতে মিশে যাওয়ার কিছু পূর্বে বিহারের কিশানগঞ্জ জেলার রসিয়াডাঙ্গীতে এই নদী থেকে রমজান নদীর উৎপত্তি, যা পরবর্তীতে কিশানগঞ্জ শহরের মধ্য দিয়ে প্রবাহিত হয়েছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:তেঁতুলিয়া উপজেলা
বিষয়শ্রেণী:পঞ্চগড় জেলার নদী
বিষয়শ্রেণী:জলপাইগুড়ি জেলার নদী
বিষয়শ্রেণী:উত্তর দিনাজপুর জেলার নদী
তালমা নদী

**তালমা নদী** বাংলাদেশ-ভারতের একটি আন্তঃসীমান্ত নদী।  নদীটির দৈর্ঘ্য বাংলাদেশ অংশে ২০ কিলোমিটার। এই নদীর গড় বিস্তৃতি প্রায় ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক তালমা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫১।

## প্রবাহ
তালমা নদী জলপাইগুড়ি জেলার  বৈকুণ্ঠপুর জঙ্গলের পাহাড় থেকে উৎপন্ন হয়ে পঞ্চগড়ের ভিতরগড় অঞ্চলে বাংলাদেশে প্রবেশ করেছে। এই নদী বাংলাদেশে প্রায় ২০ কিলোমিটার প্রবাহিত হয়ে পঞ্চগড় শহরের প্রায় ১০ কিলোমিটার পূর্ব দিকে কাজলদীঘির নিকটবর্তী করতোয়া নদীতে পড়েছে। প্রায় দেড় হাজার বছর পূর্বে পৃথ্বু রাজা ভিতরগড়ের উত্তর প্রান্তে একটি পাথরের বাঁধ, বীর বাঁধ, নির্মাণ করে এর গতিপথ নিয়ন্ত্রণ করেছিলেন। বর্তমানে পঞ্চগড় জেলার সদর উপজেলার ভিতরগড় সীমান্ত ফাঁড়ির বিপরীতে তালমা নদীতে ভারত বাঁধ নির্মাণ করেছে।

## অন্যান্য তথ্য
এই নদী থেকে নুড়ি আহরণ করে অনেকেই জীবিকা নির্বাহ করে। এছাড়া ১৯৪৭ সালের পর থেকে প্রতি বছর এই নদীতীরে একটি নির্দিষ্ট সময়ে মেলা হয়। তখন বাংলাদেশ ও ভারতের পার্শ্ববর্তী কয়েকটি গ্রামের লোকজন উপচে পড়ে সেই মেলায়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:ঠাকুরগাঁও সদর উপজেলা
রেসলম্যানিয়া ১

**রেসলম্যানিয়া** একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা রেসলম্যানিয়া কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৮৫ সালের ৩১শে মার্চ তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে।

এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ও মিস্টার টি ট্যাগ টিম ম্যাচে পল অর্নডর্ফ ও রডি পাইপারকে পরাজিত করেছে। অন্যান্য শীর্ষস্থানীয় ম্যাচে, জানকিয়ার্ড ডগ ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে গ্রেগ ভ্যালেন্টাইনকে এবং ডাব্লিউডাব্লিউএফ নারী চ্যাম্পিয়নশিপ ম্যাচে ওয়েন্ডি রিচার লেইলানি কাইকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

## পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

১৯৮৫ সালের এই অনুষ্ঠানটি রেসলম্যানিয়া কালানুক্রমিকের প্রথম অনুষ্ঠান ছিল, যা ৩১শে মার্চ তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

## ফলাফল

## তথ্যসূত্র

## বহিঃসংযোগ
*  

১৯৮৫
রেসলম্যানিয়া
বিষয়শ্রেণী:মার্চ ১৯৮৫-এ মার্কিন যুক্তরাষ্ট্রে ঘটনা
বিষয়শ্রেণী:১৯৮৫-এ নিউ ইয়র্ক
বিষয়শ্রেণী:নিউ ইয়র্কে ঘটনা
বিষয়শ্রেণী:নিউ ইয়র্ক সিটিতে পেশাদার কুস্তি
ঘোড়ামারা নদী

**ঘোড়ামারা নদী** বাংলাদেশ-ভারতের একটি আন্তঃসীমান্ত নদী।  নদীটির দৈর্ঘ্য বাংলাদেশ অংশে ১৩ কিলোমিটার, প্রস্থ প্রায় ১০০ মিটার যা ঘোড়ামারা ঘাটে পরিমাপকৃত। এবং এখানে নদীর গভীরতা ৪ মিটার। নদী অববাহিকার আয়তন ৬৫ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ঘোড়ামারা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৭।

## প্রবাহ
ঘোড়ামারা নদী ভারতের জলপাইগুড়ি জেলা হতে পঞ্চগড় জেলার দেবীগঞ্জ সীমান্ত দিয়ে বাংলাদেশে প্রবেশ করেছে এবং সেই জেলার দেবীগঞ্জ উপজেলার, করতোয়া নদীতে পতিত হয়েছে।

## পানি প্রবাহ
এই নদীর পানিপ্রবাহ সারা বছরই থাকে। ফেব্রুয়ারি-মার্চে পানির প্রবাহ সবচেয়ে কমে যায়। তখন প্রবাহের পরিমাপ ২.৪৫ ঘনমিটার/সেকেন্ড হয়। জুন-জুলাই মাসে পানিপ্রবাহ বেশি হয়। তখন এই প্রবাহ ৪৯৪ ঘনমিটার/সেকেন্ড হয়। এই নদীতে জোয়ার-ভাটার প্রভাব নেই। সাধারণত বন্যায় নদীর দুকুল প্লাবিত হয় না। নদীটির উপর ঘোড়ামারা সেতু আছে একটি।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:পঞ্চগড় জেলার নদী
বিষয়শ্রেণী:জলপাইগুড়ি জেলার নদী
ক্যাংকুয়াং

**ক্যাংকুয়াং** (ইন্দোনেশিয়: ক্যান্ডি ক্যাংকুয়াং) হল একটি ছোটখাটো অষ্টম শতাব্দীর শৈব মন্দির (ক্যান্ডি বা চণ্ডি  শব্দের অর্থ হিন্দু মন্দির)। এই মন্দিরটি ইন্দোনেশিয়ার পশ্চিম জাভায় কামপুঙ্গ গ্রামে অবস্থিত।  যে কটি হিন্দু-বৌদ্ধ সংস্কৃতির মন্দির পশ্চিম জাভা অঞ্চলে আজ পর্যন্ত আবিস্কৃত হয়েছে তার মধ্যে এই মন্দিরটিও আছে। অন্যান্য মন্দিরগুলির মধ্যে উল্লেখযোগ্য হল বটুজায়া আর বোজোঙ্গমেঞ্জে মন্দির। এই ক্যাংকুয়াং মন্দিরের  দক্ষিণে ৩ মিটার দুরত্বে আরিফ মহম্মদের ১৭শ শতাব্দীর প্রাচীন দরগা অবস্থিত।

## অবস্থান
লেলেস শহরটি গারুট শহরে যাবার পথে বানডুঙ্গের ৪০ কিলোমিটার  দক্ষিণ-পূর্বদিকে অবস্থিত। উক্ত মন্দিরটি লেলেস থেকে গারুট যাবার প্রধান সড়কের থেকে বেশ কিছু কিলোমিটার পূর্বদিকে অবস্থিত। মন্দিরটি ১৬.৫ হেক্টর জায়গা জুড়ে একটি দ্বীপে অবস্থিত। দ্বীপটির নাম কামপুঙ্গ গ্রাম। এই জায়গাটির চতুর্দিক সিটু ক্যাংকুয়াং নামক ছোট একটি হ্রদ দ্বারা পরিবেষ্টিত। এই মন্দিরটির কাছে একটি প্রাচীন সানদানি গ্রাম অবস্থিত। এই মন্দির, দরগা, প্রাচীন গ্রাম আর চারপাশের অঞ্চল ও হ্রদ সংরক্ষিত হচ্ছে সাংস্কৃতিক ও পুরাতাত্ত্বিক অভয়ারন্য হিসাবে। প্রাথমিকভাবে পুরো দ্বীপটি হ্রদ-পরিবেষ্টিত ছিল। বর্তমানে কেবল দ্বীপটির উত্তরভাগে হ্রদ আছে,  দক্ষিণ অংশ পুনর্নির্মিত করে সেখানে ধানচাষ করা হয়। সানদানি ভাষাতে পানদান গাছের স্থানীয় নাম থেকে মন্দিরের ক্যাংকুয়াং নামটির উৎপত্তি। এই পানদান গাছ ঐ দ্বীপের চারপাশে দেখতে পাওয়া যায়।

## বর্ণনা

মন্দিরটি অ্যানডেসাইট পাথরে নির্মিত। মন্দিরটির ভূতল ৪.৫x৪.৫ মিটার এবং ৮.৫ মিটার উচ্চ। মন্দিরটি পূর্বমুখী, পূর্বদিকে ঢোকার মুখে কয়েকটি সিঁড়ি আছে এবং তারপর মুখ্য ঘর বা গর্ভগৃহ। গর্ভগৃহের মধ্যে একটি পাথরের ছোট ৬২ সে.মি. উঁচু শিবের মূর্তি আছে।  মূর্তিটি ভগ্নদশা প্রাপ্ত, হাতগুলি ভাঙা এবং মুখটি ক্ষয়প্রাপ্ত।  মূর্তিটির পদপ্রান্তে একটি নন্দীর মস্তক ক্ষোদিত আছে। মন্দিরটি বেশ সাধারণ ও কম অলঙ্কার ভুষিত।  মন্দিরের ছাতটি তিনটি লিঙ্গাকার গম্বুজাকৃতি।  মন্দিরটির স্থাপত্য প্রাচীন মধ্য জাভাস্থিত হিন্দু মন্দিরের মত। পাথর ক্ষয়ের হিসাব থেকে এবং মন্দিরটির সহজ সরল আকৃতি থেকে বিশেষজ্ঞদের অভিমত হল মন্দিরটি অষ্টম শতকের আদি যুগের, ডায়েং মন্দিরগুলির সমসাময়িক এবং প্রাম্বানানের মতো  দক্ষিণ-মধ্য জাভার মন্দিরগুলির থেকেও প্রাচীন।

## তথ্যসূত্র

বিষয়শ্রেণী:ইন্দোনেশিয়ার প্রত্নতাত্ত্বিক স্থান
বিষয়শ্রেণী:ইন্দোনেশিয়ার হিন্দু মন্দির
বিষয়শ্রেণী:জাভার মন্দির
বিষয়শ্রেণী:৮ম শতাব্দীর হিন্দু মন্দির
ইয়ায়োই যুগ

হল জাপানের ইতিহাসের লৌহ যুগ পর্যায়। সাধারণত এই যুগের সময়সীমা ধরা হয় ৩০০&nbsp;খ্রিঃ পূঃ থেকে ৩০০ খ্রিষ্টাব্দ। যুগটির নামকরণ করা হয়েছে টোকিওর একটি অঞ্চলের নামানুসারে, যেখান থেকে প্রত্নতাত্ত্বিকরা সমসাময়িক বসতির চিহ্ন এবং শিল্পকর্মের নমুনা প্রথম আবিষ্কার করেন। য়ায়োই যুগের মূল বৈশিষ্ট্যের মধ্যে পড়ে মৃৎশিল্পে নতুন রীতির প্রচলন এবং ধানক্ষেতে ব্যাপক কৃষিকাজের সূচনা। একটি শ্রেণীবিভক্ত সমাজ-ব্যবস্থাও এই সময়ে প্রবর্তিত হয়েছিল। এই সময়ে জাপানে ব্রোঞ্জ এবং লোহার ব্যবহার সংক্রান্ত ধাতুবিদ্যার বিভিন্ন নিয়ম-কানুনও পরিচিতি লাভ করে।

জোমোন যুগের (১৩,০০০ থেকে ৪০০ খ্রিঃ পূঃ) পর য়ায়োই যুগের আগমন ঘটেছিল। দক্ষিণ কিউশু থেকে উত্তর হনশু পর্যন্ত বিস্তৃত অঞ্চলে এই সংস্কৃতির সমৃদ্ধি দেখা যায়। প্রত্নতাত্ত্বিক প্রমাণের উপর নির্ভর করে অনুমান করা হয় এই যুগে মূল এশীয় ভূখণ্ড থেকে কৃষকরা প্রচুর সংখ্যায় জাপানে প্রবেশ করে এবং পূর্ববর্তী শিকারী-জোগাড়ে সংস্কৃতিকে আত্মসাৎ অথবা উৎপাটিত করে।

## য়ায়োই সংস্কৃতির বৈশিষ্ট্য
য়ায়োই মৃৎশিল্পে কারুকার্য ছিল সামান্য এবং তা নির্মিত হত কুমোরের চাকার উপর, যদিও জোমোন মৃৎশিল্প ছিল হস্তনির্মিত। য়ায়োই কারুশিল্পীরা ব্রোঞ্জের আনুষ্ঠানিক ঘণ্টা (দোওতাকু), আয়না এবং অস্ত্র তৈরি করতেন। প্রথম শতাব্দী নাগাদ য়ায়োই কৃষকরা লোহার কৃষি-সরঞ্জাম ও অস্ত্র ব্যবহার শুরু করেন।

## তথ্যসূত্র

## বহিঃসংযোগ

* য়ায়োই সংস্কৃতি, এশীয় কলা বিভাগ, দ্য মেট্রোপলিটান মিউজিয়াম অফ আর্ট
* জাপানের ইতিহাস অনলাইনে (নির্মীয়মান)  য়ায়োই যুগ 
* য়ায়োই এবং জোমোনের উপর রিচার্ড হুকারের রচিত একটি নিবন্ধ
* জাপান টাইম্‌স সংবাদপত্রের একটি নিবন্ধ

বিষয়শ্রেণী:জাপানের ইতিহাস
বিষয়শ্রেণী:জাপানের প্রত্নতত্ত্ব
বিষয়শ্রেণী:প্রাচীন জনগোষ্ঠী
বিষয়শ্রেণী:পূর্ব এশিয়ার প্রত্নতাত্ত্বিক সংস্কৃতি
সামাজিক সমস্যা

**সামাজিক সমস্যা** হলো এমন একটি নেতিবাচক অবস্থা বা ঘটনা যা সমাজে বসবাসকারী মানুষের স্বাভাবিক জীবনযাপনে বাধা সৃষ্টি করে। এটি সামাজিক স্থিতিশীলতাকে নষ্ট করে এবং সমষ্টিগতভাবে মানুষের আবেগীয় ও অর্থনৈতিক উন্নয়নকে ব্যাহত করে। সামাজিক সমস্যা কোনো একক ব্যক্তির সমস্যা নয়, বরং এটি সমাজের একটি বৃহৎ অংশের ওপর নেতিবাচক প্রভাব ফেলে এবং এর প্রতিকারে সামষ্টিক প্রচেষ্টার প্রয়োজন হয়।

## সামাজিক সমস্যার সংজ্ঞা
বিভিন্ন সমাজবিজ্ঞানী ও প্রতিষ্ঠান সামাজিক সমস্যাকে বিভিন্নভাবে সংজ্ঞায়িত করেছেন:

* **[[সমাজকর্ম]] [[অভিধান]] অনুযায়ী:** "সামাজিক সমস্যা এমন একটি অবস্থা যা আবেগীয় ও অর্থনৈতিক দুর্দশা সৃষ্টির মাধ্যমে সমাজের মানুষকে সামাজিক প্রথা ও মূল্যবোধ পরিপন্থী কাজের দিকে ধাবিত করে।"
* **সমাজবিজ্ঞানী [[এল. কে. ফ্রাঙ্ক]]-এর মতে:** "সামাজিক সমস্যা বলতে এমন একটি সামাজিক অসুবিধা অথবা অসংখ্য লোকের অসদাচরণকে বুঝায় যা সংশোধন বা পরিবর্তন করা প্রয়োজন।"
* **সমাজবিজ্ঞানী ফুলার ও মেয়ার্স-এর মতে:** "সামাজিক সমস্যা হলো এমন একটি অবস্থা যা সমাজের উল্লেখযোগ্য সংখ্যক লোকের দৃষ্টিতে সামাজিক মূল্যবোধের পরিপন্থী এবং যা সংশোধনের জন্য তারা সচেতন ও ঐক্যবদ্ধ প্রচেষ্টার প্রয়োজন অনুভব করে।"

## সামাজিক সমস্যার কারণ
সমাজে নানা কারণে সমস্যার সৃষ্টি হতে পারে, যার মধ্যে উল্লেখযোগ্য হলো:
# **[[মৌলিক মানবিক চাহিদা]] অপূরণ:** খাদ্য, বস্ত্র, বাসস্থান ও চিকিৎসার অভাব মানুষকে অপরাধের দিকে ঠেলে দেয়।
# **সম্পদের অসম বণ্টন:** ধনী-দরিদ্রের বৈষম্য সামাজিক অস্থিরতার প্রধান কারণ।
# **অতিরিক্ত জনসংখ্যা:** অধিক জনসংখ্যার ফলে বেকারত্ব ও বাসস্থানের সমস্যা প্রকট হয়।
# **শিক্ষার অভাব ও কুসংস্কার:** যথাযথ শিক্ষার অভাবে মানুষ অপসংস্কৃতি ও কুসংস্কারে আচ্ছন্ন থাকে।
# **শিল্পায়ন ও নগরায়ন:** দ্রুত যান্ত্রিকীকরণের ফলে যৌথ পরিবার ভেঙে যাওয়া এবং নতুন ধরনের সামাজিক জটিলতা সৃষ্টি।
# **রাজনৈতিক অস্থিরতা:** সুশাসনের অভাব ও রাজনৈতিক অস্থিতিশীলতা দুর্নীতি ও সন্ত্রাসের জন্ম দেয়।
# **অপসংস্কৃতি ও প্রযুক্তির অপব্যবহার:** বিদেশি সংস্কৃতির অন্ধ অনুকরণ ও ইন্টারনেটের অপব্যবহার নৈতিক অবক্ষয় ঘটায়।
# **প্রাকৃতিক দুর্যোগ:** বারবার দুর্যোগের ফলে অর্থনৈতিক মেরুদণ্ড ভেঙে পড়া।

## সামাজিক সমস্যার প্রভাব
সামাজিক সমস্যা কেবল বর্তমানকে নয়, বরং ভবিষ্যৎ প্রজন্মকেও ক্ষতিগ্রস্ত করে:
* **নৈতিক অবক্ষয়:** মূল্যবোধের অভাবে সমাজে অপরাধ প্রবণতা বৃদ্ধি পায়।
* **উন্নয়ন ব্যাহত:** অর্থনৈতিক ও অবকাঠামোগত উন্নয়ন থমকে দাঁড়ায়।
* **নিরাপত্তাহীনতা:** চুরি, ডাকাতি ও সন্ত্রাসবাদের ফলে জনজীবন বিপর্যস্ত হয়।
* **দারিদ্র্য ও পুষ্টিহীনতা:** বেকারত্বের ফলে দারিদ্র্য বাড়ে, যার ফলে শিশু ও নারীরা অপুষ্টিতে ভোগে।
* **পারিবারিক ভাঙন:** যৌতুক, নারী নির্যাতন ও পারিবারিক কলহের ফলে সামাজিক সংহতি নষ্ট হয়।

## সামাজিক সমস্যার প্রতিকার
সামাজিক সমস্যা থেকে উত্তরণের জন্য রাষ্ট্রীয় ও ব্যক্তিগত উভয় স্তরে পদক্ষেপ প্রয়োজন:
* **শিক্ষা ও সচেতনতা:** নৈতিক শিক্ষা প্রসারের মাধ্যমে জনসচেতনতা তৈরি করা।
* **জনসংখ্যা নিয়ন্ত্রণ:** পরিকল্পিত পরিবার গঠন নিশ্চিত করা।
* **কর্মসংস্থান সৃষ্টি:** বেকারত্ব দূর করতে শিল্পায়ন ও ক্ষুদ্র ঋণের ব্যবস্থা করা।
* **সম্পদের সুষম বণ্টন:** সামাজিক নিরাপত্তা বেষ্টনী তৈরির মাধ্যমে বৈষম্য কমানো।
* **আইনের শাসন প্রতিষ্ঠা:** অপরাধীদের দৃষ্টান্তমূলক শাস্তি নিশ্চিত করা এবং দুর্নীতির অবসান ঘটানো।
* **সাংস্কৃতিক অনুশীলন:** দেশীয় সংস্কৃতির চর্চা ও সুস্থ চিত্তবিনোদনের ব্যবস্থা করা।

## তথ্যসূত্র

বিষয়শ্রেণী:সামাজিক ঘটনা
বিষয়শ্রেণী:আলোচ্য বিষয় অনুযায়ী রাজনীতি
বিষয়শ্রেণী:সামাজিক সমস্যা
আলফাবেট ইনকর্পোরেটেড

**আলফাবেট ইনকর্পোরেটেড** হল একটি মার্কিন বহুজাতিক প্রযুক্তি সমষ্টি হোল্ডিং কোম্পানি যার সদর দফতর মাউন্টেন ভিউ, ক্যালিফোর্নিয়ায় অবস্থিত। এটি ২ অক্টোবর, ২০১৫ তারিখে গুগলের একটি পুনর্গঠনের মাধ্যমে তৈরি করা হয়েছিল  এবং গুগল এবং গুগলের বেশ কয়েকটি প্রাক্তন সহায়ক সংস্থার মূল কোম্পানি হয়ে ওঠেছে।  গুগলের দুই সহ-প্রতিষ্ঠাতা অ্যালফাবেটের শেয়ারহোল্ডার, বোর্ড সদস্য এবং কর্মচারীদের নিয়ন্ত্রণকারী হিসেবে রয়ে গেছেন। আলফাবেট রাজস্বের দিক থেকে বিশ্বের তৃতীয় বৃহত্তম প্রযুক্তি কোম্পানি এবং বিশ্বের অন্যতম মূল্যবান কোম্পানি। 

অ্যালফাবেট ইনকর্পোরেটেড এর প্রতিষ্ঠা মূল গুগল ব্যবসাকে "স্বচ্ছ এবং আরও জবাবদিহিমূলক" করার ইচ্ছা থেকে অনুপ্রাণিত হয়ে ইন্টারনেট পরিষেবা ছাড়া অন্য ব্যবসাগুলিকে পরিচালনায় তাদেরকে বৃহত্তর স্বায়ত্তশাসনের অনুমতি দিয়েছে।  প্রতিষ্ঠাতা ল্যারি পেজ এবং সের্গেই ব্রিন ২০১৯ সালের ডিসেম্বরে তাদের নির্বাহী পদ থেকে পদত্যাগের ঘোষণা দেন, গুগলের সিইও সুন্দর পিচাই সিইও পদে দায়িত্ব পালন করবেন। পেজ এবং ব্রিন সহ-প্রতিষ্ঠাতা, কর্মচারী, বোর্ড সদস্য এবং অ্যালফাবেট ইনকর্পোরেটেডের শেয়ারহোল্ডারদের নিয়ন্ত্রণে থাকবেন। 

## ইতিহাস
১০ আগস্ট ২০১৫ এ, গুগল ইনকর্পোরেটেড একটি নতুন পাবলিক হোল্ডিং কোম্পানি, অ্যালফাবেট ইনকর্পোরেটেড তৈরির পরিকল্পনা ঘোষণা করেছে। গুগলের সিইও ল্যারি পেজ গুগলের অফিসিয়াল ব্লগের একটি ব্লগ পোস্টে এই ঘোষণা দিয়েছেন।  গুগলকে আলফাবেটে স্থানান্তর করে গুগলকে পুনর্গঠনের জন্য আলফাবেট তৈরি করা হবে, গুগলের সুযোগকে সংকুচিত করে। এই নতুন কোম্পানীর অধীনস্থ থাকবে গুগলসহ এর অন্যান্য ব্যবসাগুলি যেমন এক্স ডেভেলপমেন্ট, ক্যালিকো, নেস্ট, ভেরিলি, ফাইবার, মাকিনি, ক্যাপিটাল জি, এবং গ্লোবাল ভয়েসেস ইত্যাদি।  সুন্দর পিচাই, যিনি প্রোডাক্ট চিফ ছিলেন, তিনি গুগলের নতুন সিইও হয়েছেন, ল্যারি পেজের পরিবর্তে, যিনি গুগলের সহ-প্রতিষ্ঠাতা সের্গেই ব্রিনের সাথে আলফাবেট পরিচালকের ভূমিকায় স্থানান্তরিত হয়েছেন। 

## আরো দেখুন

* গুগল এলএলসি

## তথ্যসূত্র

## বহিঃসংযোগ
* 


বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:গুগল
বিষয়শ্রেণী:মার্কিন যুক্তরাষ্ট্রের সম্মিলিত কোম্পানি
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:মার্কিন যুক্তরাষ্ট্রের জৈবপ্রযুক্তি কোম্পানি
বিষয়শ্রেণী:২০১৫-এ প্রতিষ্ঠিত সম্মিলিত কোম্পানি
বিষয়শ্রেণী:২০১৫-এ ক্যালিফোর্নিয়ায় প্রতিষ্ঠিত
বিষয়শ্রেণী:২০১৫-এ প্রতিষ্ঠিত মার্কিন কোম্পানি
বিষয়শ্রেণী:২০১৫-এ কম্পিউটার সম্পর্কিত প্রবর্তন
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
বিষয়শ্রেণী:২০১৫-এ প্রতিষ্ঠিত প্রযুক্তি কোম্পানি
দুধকুমর নদ

**দুধকুমার নদ** বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ১৬ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দুধকুমার নদের প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৭। ভারতের পশ্চিমবঙ্গ থেকে আগত রায়ডাক নদী বা সঙ্কোশ নদী পাটেশ্বরীর কাছে দুধকুমার নাম ধারণ করেছে। বাংলাদেশের একেবারে উত্তর সীমানার নদী দুধকুমার।।

## উৎপত্তি ও প্রবাহ
দুধকুমার নদের জন্ম মুলত ভারতের সিকিম রাজ্যে। তিস্তা নদীর সমান্তরালে উত্তরমুখী হয়ে ধরলা ও দুধকমার নদ দুটি মিলিতভাবে বয়ে গেছে। রংপুরে নীলকুমার নামে একটি নদী এর সাথে মিশেছে। নদীটি পাটেশ্বরীতে গদাধর ও গঙ্গাধর নদী দুটিকে উপনদী হিসেবে গ্রহণ করে আঁকাবাঁকা পথে প্রায় ৫২ কিলোমিটার পথ অতিক্রম করে ব্রহ্মপুত্রের সাথে মিলিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:কুড়িগ্রাম জেলার নদী
জিঞ্জিরাম নদী

**জিঞ্জিরাম নদী** বাংলাদেশ-ভারতের একটি আন্তঃসীমান্ত নদী। নদীটি  বাংলাদেশের উত্তর-কেন্দ্রীয় অঞ্চলের কুড়িগ্রাম, গাইবান্ধা এবং জামালপুর এবং ভারতের মেঘালয়ের পশ্চিম গারো পাহাড় জেলা এবং দক্ষিণ পশ্চিম গারো পাহাড় জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ১০৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জিঞ্জিরাম নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২০।ভারত থেকে নেমে আসা এই নদীটি দেওয়ানগঞ্জ উপজেলাধীন বাছেতপুরে একটি ধারা পুরাতন ব্রহ্মপুত্রের সাথে মিলিত হয়। অপরধারাটি বকশিগঞ্জ দশানী নদের সাথে মিলিত হয়।

## অন্যান্য তথ্য
নদীটির গভীরতা ৭ মিটার। নদী অববাহিকার আয়তন ২৪০ বর্গকিলোমিটার।

## উৎপত্তি ও প্রবাহ
জিঞ্জিরাম নদীর জন্ম ভারতের মেঘালয় রাজ্যে। এটি কুড়িগ্রাম জেলার রৌমারীতে বাংলাদেশে প্রবেশ করেছে। পরে রৌমারী হতে বাঘারচর-পাথরেরচর - সানন্দবাড়ী -মৌলভীর চর-লংকার চর হয়ে জামালপুর জেলার দেওয়ানগঞ্জ উপজেলাধীন বাহাদুরাবাদ ইউনিয়ন এর **বাছেতপুর(পশ্চিম**)এ পুরাতন ব্রহ্মপুত্র নদে প্রবেশ করেছে।

https://dewangonj.jamalpur.gov.bd/en/site/page/QWoI-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87-%E0%A6%A6%E0%A7%87%E0%A6%93%E0%A7%9F%E0%A6%BE%E0%A6%A8%E0%A6%97%E0%A6%9E%E0%A7%8D%E0%A6%9C

সম্পাদনা : মো: সৈকত রায়হান রানা 

## আরও দেখুন
* সোনাভরি নদী
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ভারতের নদী
বিষয়শ্রেণী:কুড়িগ্রাম জেলার নদী
বিষয়শ্রেণী:জামালপুর জেলার নদী
বিষয়শ্রেণী:পশ্চিম গারো পাহাড় জেলার নদী
১৯৯২ নিকারাগুয়া ভূমিকম্প

**১৯৯২ নিকারাগুয়া ভূমিকম্প** ১৯৯২ সালের ২ সেপ্টেম্বর ৬:১৬টায় নিকারাগুয়া উপকূলে অনুভূত হয়। কোস্টারিকাতে কিছু ক্ষয়ক্ষতির খবর প্রকাশ পায়। কমপক্ষে ১১৬ জন নিহত এবং আরও অনেক বেশি আহত হন। চাপ ও প্লেটবিকৃত সক্রিয় অঞ্চলে এই ভূমিকম্প আঘাত করে।  অবস্থিত ছিল। ভূমিকম্পের পরে বৃহৎ এলাকায় সুনামি হয়।

## গঠন
১৯৯২ সালের নিকারাগুয়া ভূমিকম্প, আধুনিক ব্রডব্যান্ড সিসমিক নেটওয়ার্কে ধরা পড়া প্রথম সুনামি ভূমিকম্প।  প্রাথমিক পৃষ্ঠ তরঙ্গ মাত্রা ছিল ৭.২ ধরা হয়েছিল

## ক্ষয়ক্ষতি ও হতাহত
ভূমিকম্পের প্রথম কম্পন অনুভূত হয় ০:১৬ জিএমটি সময়ে এবং পরে কয়েকটি শক্তিশালী কম্পন অনুভূত হয়।  এই ভুমকম্প বেশি অনুভূত হয় চিনানদেগা, লিওন অঞ্চলে, যদিও নিকারাগুয়ার অন্যান্য এলাকাতেও অনুভূত হয়। এছাড়া, স্যান হোসে, কোস্টা রিকাতে। ১৯৭২ সালের ভুমিকপের পড়ে, এটি নিকারাগুয়ার সবচেয়ে শক্তিশালী ভূমিকম্প।

নিকারাগুয়াতে কমপক্ষে ১১৬ জন মানুষ নিহত হয়, যাদের অধিকাংশ বিছানায় ঘুমন্ত শিশু, এছাড়া, ৬৮ জন নিখোঁজ এবং ১৩,৫০০ জনেরও বেশি মানুষ গৃহহীন হয়। Nicaragua. নিকারাগুয়ার পশ্চিম উপকূলে কমপক্ষে ১,৩০০ ঘরবাড়ি এবং ১৮৫টি মাছ ধরার নৌকা ধ্বংস হয়।  মিকারাগুয়ার মোট ক্ষতির পরিমাণ প্রায় ২ থেকে ৩ কোটি মার্কিন ডলার।

### সুনামি
অধিকাংশ হতাহত এবং ক্ষয়ক্ষতি হয় নিকারাগুয়া এবং কোস্টারিকার পশ্চিম উপকূলে সুনামির কারণে, এবং ছয় মাসের মধ্যে তিনটি সুনামির একটি এটি।  ভূমিকম্পের পড়ে সুনামির উচ্চতা মাপা হয়েছিল, এবং সর্বোচ্চ উচ্চতা ছিল ৯.৯ মিটার, যদিও গড় উচ্চতা ছিল তিন থেকে ৮ মিটার। পৃষ্ঠ তরঙ্গ মাত্রার চেয়ে সুনামির মাত্রা অনেক বেশি ছিল, বা Ms, এবং ঢেউ -এর ভাঙ্গন প্রক্রিয়ার সময়কাল ছিল ১০০ সেকেন্ড, যা অস্বাভাবিক বড়।  সময় মাত্রার স্কেলে এটি ছিল ৭.৬,২০ সেকেন্ডের বেশি Ms of 7; this Ms–Mw যা, সুনামি ভূমিকম্পের বৈশিষ্ট্য।

## ত্রাণ তৎপরতা
দুর্যোগ ব্যবস্থাপনা কর্তৃপক্ষ প্রাথমিক সাহায্য প্রদান করে। নিকারাগুয়ার প্রেসিডেন্ট ২ সেপ্টেম্বর ১৯৯২ সালে জাতির উদ্দ্যেশে ভাষণ দেন এবং বলেন কোন আন্তর্জাতিক সাহায্যের প্রয়োজন নাই। যাই হোক, রেডক্রস কিছু ত্রাণ সহায়তা প্রদান করে এবং জাতীয় সিভিল ডিফেন্স  ব্যপকভাবে ত্রাণ সহায়তা দেয় ও আহতদের লেওন হাসপাতাল এবং লেনিন-ফনসেকা হাসপাতালে নিয়ে যায়।

## আরও দেখুন

## তথ্যসূত্র

## বহিঃসংযোগ
*Nicaragua Earthquake/Tsunami Sep 1992 UNDHA Situation Reports 1 – 7 – UN Department of Humanitarian Affairs
*Historic earthquakes – United States Geological Survey

বিষয়শ্রেণী:১৯৯২-এ ভূমিকম্প
বিষয়শ্রেণী:নিকারাগুয়ায় ভূমিকম্প
বিষয়শ্রেণী:১৯৯২ সুনামি
আলি দিভান্দারি

**আলি দিভান্দারি ** একজন ইরানি কার্টুনিস্ট, চিত্রশিল্পী, গ্রাফিক ডিজাইনার, ভাস্কর্যশিল্পী, এবং ফটোগ্রাফার। ১৯৫৭ সালে ইরানের সাবজেভারে জন্মগ্রহণ করেন।

## জীবনী
দিভান্দারি তেহরান বিশ্ববিদ্যালয়ের চারুকলা অণুষদ থেকে গ্রাফিক্স এর উপর পড়াশোনা করেন। ১৯৭৫ সালে গ্রাফিক্স ডিজাইনার এবং কার্টুনিস্ট হিসেবে তার কর্মজীবনের শুরু করেন। ১৯৯৭ সালে ইরানে একটি আন্তর্জাতিক কার্টুন উৎসবের পরিচালনা করেন। উৎসবের প্রতিপাদ্য বিষয় ছিলো **ম্যান এন্ড নেচার- অনলি ওয়ান শেয়ার এন্ড কেয়ার** ।
কর্মজীবনের বিভিন্ন সময়ে তিনি ইরান ও তুর্কিস্তানের বিভিন্ন কার্টুন প্রদর্শনী কিংবা ফেস্টের জুরির পদ অলংকৃত করেন। তার কাজগুলি বিভিন্ন আন্তর্জাতিক পত্র-পত্রিকা এবং ম্যাগাজিনে প্রকাশিত হয়। তাছাড়া তার বিখ্যাত কর্মগুলি ৩৪ টির ও বেশি দেশে প্রদর্শিত হয়েছে। 



File:Alidivandari-common-p1.jpg|দিভান্দারির অঙ্কিত চিত্র
File:Alidivandari-common-s1.jpg|ভাস্কর্য-আলি দিভান্দারি
File:Alidivandari-common-w2.jpg|আলি দিভান্দারির আঁকা কার্টুন



## প্রদর্শনী
থাম্ব|ডান|দিভান্দারির অঙ্কিত কার্টুন
### একক প্রদর্শনী
* কাবির গ্যালারী / সাবজেভার-ইরান / ১৯৭৬
* আন্দিশেহ গ্যালারী/ তেহরান-ইরান / ১৯৯৬
* আবশার আর্ট হাউজ / সাবজেভার-ইরান /২০০০
* সেইহুন আর্ট গ্যালারী / তেহরান-ইরান /২০০২
* ইয়াসেমী গ্যালারী / তাবরিজ-ইরান /২০০২
* কলবে ইয়ে জবান গ্যালারী / আরদেবিল-ইরান /২০০৪
* ইস্পাহান কার্টুন হাউজ / ইস্পাহান-ইরান /২০০৪
* সেলস আর্ট গ্যালারী / তেহরান-ইরান /২০০৫
* অবন আর্ট গ্যালারী / তেহরান-ইরান /২০০৫

### সম্মিলিত প্রদর্শনী
* আফ্রান্ড আর্ট গ্যালারী / তেহরান-ইরান / ১৯৯৫
* ইরান আর্ট গ্যালারী / তেহরান-ইরান / ১৯৯৬
* সেইহুন আর্ট গ্যালারী / তেহরান-ইরান / ২০০৭

## বই
 **স্মাইল মোনালিসা**
:ড্রয়িংস এন্ড কার্টুনস বাই আলি দিভান্দারি
:রোজানি পাবলিকেশন
:গ্রাফিক ডিজাইনার: জামাল রহমতি
:২৭০ পৃষ্ঠা
:প্রথম সংস্করণ: ২০০১
:

## তথ্যসূত্র

## বহিঃসংযোগ
* tOOns MaG আলি দিভান্দারি
* Artbreak আলি দিভান্দারি আর্ট ব্রেক
* Fine Art America ফাইন আর্ট প্রোফাইল
* Cyber Int'l Cartoon Gallery
* qoqnoos.com 
* iranian.com
* Googlm
* satyrykon.pl

বিষয়শ্রেণী:১৯৫৭-এ জন্ম
বিষয়শ্রেণী:ইরানি চিত্রশিল্পী
বিষয়শ্রেণী:২১শ শতাব্দীর ইরানি চিত্রশিল্পী
বিষয়শ্রেণী:২০শ শতাব্দীর ইরানি চিত্রশিল্পী
বিষয়শ্রেণী:ইরানি অনুকরণশিল্পী
বিষয়শ্রেণী:ইরানি চিত্রলৈখিক নকশা প্রণয়নকারী
বিষয়শ্রেণী:ইরানি কার্টুন শিল্পী
বিষয়শ্রেণী:ইরানি ভাস্কর
বিষয়শ্রেণী:জীবিত ব্যক্তি
জালুখালি নদী

**জালুখালি নদী** বা **চলতি নদী** বা **জালুখালী নদী** বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম খাসি পাহাড় জেলা ও দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার একটি নদী।

নদীটির দৈর্ঘ্য ১৪ কিলোমিটার, প্রস্থ ২০১ মিটার এবং অববাহিকার আয়তন ৩০ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক জালুখালি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩২।

## অন্যান্য তথ্য
জালুখালি নদীটির প্রকৃতি সর্পিলাকার। এই নদীতে ১২ মাস পানিপ্রবাহ থাকে। জানুয়ারি- ফেব্রুয়ারি মাসে কম প্রবাহ থাকে, যার আনুমানিক পরিমাণ ৩০ ঘনসেন্টিমিটার/সেকেন্ড। কিন্তু জুলাই আগস্টে এই পরিমাণ বৃদ্ধি পেয়ে ৭৫০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। বর্ষায় সাধারণত বন্যা হ্লেই নদীর পাড় ভেসে পার্শ্ববর্তী বাড়িঘর ফসলের ক্ষতি সাধিত হয়।

## উৎপত্তি ও প্রবাহ
জালুখালি নদী ভারতের খাসিয়া জৈন্তিয়া পাহাড় হতে উৎপত্তি হয়ে দক্ষিণমুখে প্রবাহিত হয়ে বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার সুরমা নদীতে মিলেছে। এই নদীর পাড়ে গুরুত্বপূর্ণ দুটি বাজার হলো ঝিনারপুর ও মনিপুর হাট।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:আসামের নদী
বিষয়শ্রেণী:ভারতের নদী
বিষয়শ্রেণী:সুনামগঞ্জ জেলার নদী
বিষয়শ্রেণী:সুনামগঞ্জ সদর উপজেলা
বিষয়শ্রেণী:বিশ্বম্ভরপুর উপজেলা
চেল্লাখালি নদী

**চেল্লাখালি নদী** বা **চিল্লাখালি নদী** বা **চিতলখালি নদী** বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং বাংলাদেশের উত্তর-পূর্বাঞ্চলের শেরপুর জেলার একটি নদী।

বাংলাদেশ অংশে নদীটির দৈর্ঘ্য ২৫ কিলোমিটার, প্রস্থ ৫২ মিটার এবং গভীরতা ৬ মিটার। নদী অববাহিকার আয়তন ১১৮ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক চামতি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৮।

## উৎপত্তি ও প্রবাহ
চেল্লাখালি নদীর জন্ম ভারতের মেঘালয় রাজ্যে। এটি শেরপুর জেলার ঝিনাইগাতি উপজেলার সীমান্ত দিয়ে বাংলাদেশে নেমে এসেছে। তারপর পার্শ্ববর্তী উপজেলা নালিতাবাড়ির মধ্য দিয়ে প্রবাহিত হয়ে ভোগাই নদীতে মিলেছে। নদীতে সারাবছরই জলপ্রবাহ থাকে। তবে ডিসেম্বর থেকে জুন অবধি পানিপ্রবাহ কম থাকে, যার আনুমানিক পরিমাণ ৬ ঘনসেন্টিমিটার/সেকেন্ড। তখন নদীতে পানির গভীরতা থাকে ১ মিটার। বর্ষা মৌসুমে আগস্ট-সেপ্টেম্বর মাসে পানিপ্রবাহ বৃদ্ধি পায় যা ৮.৪ মিটার হয়। এই নদীতে জোয়ার ভাটার প্রভাব নেই। সাধারণ বন্যায় নদীটি আংশিকভাবে প্লাবিত হয়।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:ভারতের নদী
বিষয়শ্রেণী:শেরপুর জেলার নদী
ভোগাই নদী

**ভোগাই নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ২৫  কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোগাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৪।

## প্রবাহ
ভারতের শিলং মালভূমির পূর্বভাগে তুরার কাছে গারো পাহাড়ে এই নদীর উৎপত্তি। উৎস থেকে দক্ষিণ দিকে প্রবাহিত হয়ে শেরপুর জেলার নালিতাবাড়ী উপজেলার রামচন্দ্রকুড়া ইউনিয়ন দিয়ে বাংলাদেশে প্রবেশ করেছে। পরবর্তীতে কিছুদুর পেরিয়ে নদীটি কংস নাম ধারণ করেছে।

## চিত্রসংগ্রহ

Image:Vogai River 2.JPG|নালিতাবাড়ি-ডালু সড়ক থেকে তোলা হাতিপাগারে ভোগাই নদীর দৃশ্য। 


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ
* পশ্চিমবঙ্গের নদীর তালিকা

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:পশ্চিমবঙ্গের নদী
বিষয়শ্রেণী:শেরপুর জেলার নদী
বিষয়শ্রেণী:নালিতাবাড়ী উপজেলা
বিষয়শ্রেণী:ফুলপুর উপজেলা
বিষয়শ্রেণী:হালুয়াঘাট উপজেলা
যাদুকাটা নদী

**যাদুকাটা নদী** বা **যদুকাটা নদী** বা **জাদুকাটা-রক্তি নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক যাদুকাটা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭২।

## অন্যান্য তথ্য
যাদুকাটা নদীর গভীরতা ৮ মিটার এবং অববাহিকার আয়তন ১২৫ বর্গকিলোমিটার। এই নদীতে সারা বছরই পানিপ্রবাহ থাকে। তবে সাধারণত স্বল্প বন্যায় নদীর দুকুল প্লাবিত হয়। দেশের খনি শিল্পে নদী ব্যাপক অবদান রয়েছে।

## উৎপত্তি ও প্রবাহ
যাদুকাটা নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার বিশ্বম্ভরপুরে বাংলাদেশে প্রবেশ করেছে। পরে তাহিরপুরের মধ্যে নদীটি প্রবেশ করে ঈষৎ দক্ষিণ-পূর্বমুখী হয়ে একেবেকে পুনরায় বিশ্বম্ভরপুরে প্রবেশ করেছে। বিশ্বম্ভরপুর থেকে দক্ষিণ দিকে প্রবাহিত হয়ে জামালগঞ্জ উপজেলা শহরের নিকট নয়া সুরমা নদীর সাথে মিলিত হয়েছে। এই নদীর তীরে অবস্থিত আনোয়ারপুর ও দুর্লভপুর নদীবন্দর।

## চিত্রসংগ্রহ

Jadukata River, Sunamganj (31711854688).jpg
চিত্র:Jadukata River 4.jpg|
চিত্র:Jadukata River 5.jpg|


## আরও দেখুন
*শিমুল বাগান
*বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:এশিয়ার আন্তর্জাতিক নদী
বিষয়শ্রেণী:মেঘালয়ের নদী
বিষয়শ্রেণী:ভারতের নদী
বিষয়শ্রেণী:সুনামগঞ্জ জেলার নদী
বিষয়শ্রেণী:সিলেট বিভাগের নদী